b"\n_START_ARTICLE_\nMus\xc3\xa9e Carnavalet\n_START_PARAGRAPH_\nMus\xc3\xa9e Carnavalet eller Mus\xc3\xa9e de l'Histoire de Paris er bymuseet i Paris. det ligger i Rue S\xc3\xa9vign\xc3\xa9 nr. 23 i bydelen Le Marais, i 3. arondissement._NEWLINE_Museet er lagt til to eldre bygninger, H\xc3\xb4tel de Carnavalet og (fra 1989) H\xc3\xb4tel Le Pelletier de Saint-Fargeau. Mellom de to bygningene ligger lyc\xc3\xa9e Victor-Hugo, og de er forbundet med et galleri i andre etasje._NEWLINE_Museet rommer samlinger av malerier, skulpturer, brukskunst, bruksgjenstander og arkeologiske funn som dekker Paris' historie fra de tidligste tider til f\xc3\xb8rste verdenskrig.\n_START_SECTION_\nH\xc3\xb4tel Carnavalet\n_START_PARAGRAPH_\nBygningen ble oppf\xc3\xb8rt mellom 1548 og 1560 som bolig for Jacques de Ligneris, president i det franske parlamentet. I 1578 ble huset kj\xc3\xb8pt av Fran\xc3\xa7oise de Kernevenoy, enke etter en bretonsk adelsmann med tilnavnet Carnavalet. Fra 1677 til 1696 tilh\xc3\xb8rte huset Marquise de S\xc3\xa9vign\xc3\xa9. I 1650-\xc3\xa5ra fikk arkitekten Fran\xc3\xa7ois Mansart i oppdrag \xc3\xa5 ombygge og utvide huset med en ekstra fl\xc3\xb8y._NEWLINE_Etter den franske revolusjon kom huset i offentlig eie, og ble i 1866 kj\xc3\xb8pt av Paris by. Det ble utvida og renovert mellom 1871 og 1890 for \xc3\xa5 huse byens historiske samlinger. Bl.a. ble en del bygningsdetaljer fra hus som ble revet under baron Haussmanns nyregulering av byen tatt vare p\xc3\xa5. I 1914 ble bygningen p\xc3\xa5 nytt p\xc3\xa5bygd.\n_START_SECTION_\nH\xc3\xb4tel Le Pelletier de Saint-Fargeau\n_START_PARAGRAPH_\nHuset ble tegna av Pierre Bullet i 1590. Den mest spesielle detaljen er trappa med b\xc3\xa6rende konstruksjoner i st\xc3\xb8pejern, utf\xc3\xb8rt i en teknikk som f\xc3\xb8rst ble gjenoppdaga p\xc3\xa5 1800-tallet. Det ble en del av Mus\xc3\xa9e Carnavalet p\xc3\xa5 1960-tallet. Ombygningen som forbinder de to bygningene fant sted mellom 1982 og 1989."